فرانسا آنایاسا محکمه‌سی، 1915 حادثه‌لری ایله باغلی ارمنی ادعا‌لارینی دا ایچینه آلابیله‌جک شکیلده "بعضی سوچ‌لارین ردی‌نین سوچ ساییلماسینا" باغلی قانونون ایلگیلی حؤکمونو لغو ائتدی.
قراردا، گئچن ایل سونوندا یاسا‌لاشان لاییحه‌نین "وار اولان نیفرته تشویقله ایلگیلی قانون‌لارین یانیندا لازیم اولمادیغی" وورغولاندی.
قراردا، "بو قانون، تؤردیلدیگی زامان سوچ حساب ائدیلمه‌ین حادثه‌لر حاقیندا یورومدا بولونمایی جزالاندیرما یولو آچیر. عینی زاماندا قانون نورمالدا تاریخی دارتیشمالارلا قرارلاشدیریلماسی لازیم اولان حادثه و ایفاده‌لرین یاساللیغی قونوسوندا نامعلوم‌لوغا سبب اولور. بو سبب‌دن بو قانون، ایفاده اؤزگورلویونه گرک‌سیز و اورانتی‌سیز بیر سالدیریدیر" دئییلدی.
قانونون میلی مجلیس و سنا‌دان گئچمه‌سی، تورکیه‌نین و فرانسا‌داکی تورک توپلومونون تپکیلرینه سبب اولموش، ایلگیلی ماده داها سونرا بیر آنایاسا حقوقچوسو و تورک درنک‌لری‌نین باش‌ووروسویلا نهایی قرار وئرمه یئری اولان آنایاسا محکمه‌سینه آپاریلمیشدی.
آنایاسا محکمه‌سی‌نین، نورمالدا بو جور بیر اعتراضی قبول ائتممه صلاحیتی اولماسینا باخمایا‌راق قبول ائدیب دگرلندیرمه یولونا گئتمه‌سی ایسه "تورکیه‌نین بیر حقوقی ظفری" اولا‌راق دگرلندیریلیر.
فرانسادا نیکولاس سارکوزی‌نین پرزیدنت‌لیک دؤورونده قبول ائدیلن بنزر بیر قانون دا آنایاسا محکمه‌سی طرفین‌دن، "ایفاده اؤزگورولویونو سینیرلاندیردیغی" سببیله لغو ائدیلمیشدی.
